สวัสดีค่ะ ประจำเดือนไม่มา5วันแล้วค่ะปกติจะช่วงกลางเดือน บางครั้งก็ต้นเดือนปลายเดือนบ้างค่ะ คือหนูมีอะไรกับแฟนเมื่อวันเสาร์ที่6เดือนพฤศจิกายนที่ผ่านมา ครั้งแรกมีการส่วมใส่ถุงยาง ครั้งที่2สดแปปเดียวแล้วแฟนก็ใส่ถุงยางค่ะ วันต่อมาหนูกังวลก็เลยไปซื้อยาคุมฉุกเฉินแบบ1เม็ดมากินค่ะ แต่ตอนนี้ประจำเดือนยังไม่มา จะมีโอกาสท้องมั้ยคะ เครียดมากเลยค่ะ ขอคำปรึกษาด้วยนะคะ
สวัสดีค่ะ ประจำเดือนที่ไม่มาหรือมาช้ากว่า 35 วัน ถือว่าช้าผิดปกติ อาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลหากมีเพศสัมพันธ์โดยไม่ได้ใส่ถุงยางป้องกันไว้ตลอด ก็มีโอกาสตั้งครรภ์ การใช้ยาคุมฉุกเฉินตามไปหลังจากนั้นถ้าใช้ถูกต้องภายใน 72 ชั่วโมง อาจลดโอกาสตั้งครรภ์ลงไปได้ 80-90%ควรซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป